钦定古今图书集成/理学汇编/文学典/第191卷 > 吴渭月泉吟社 > 《诗评》
## 钦定古今图书集成/理学汇编/文学典/第191卷 > 吴渭月泉吟社 > 《诗评》

“诗有六义，兴居其一。凡阴阳寒暑，草木鸟兽，山川风
景，得于适然之感而为诗者，皆兴也。《风》《雅》多起兴，而
楚骚多赋与比。汉魏至唐，杰然如老杜《秋兴》八首，深
诣诗人阃奥，兴之入律者宗焉。”《春日田园杂兴》，此盖
借题于石湖，作者固不可舍田园而泛言，亦不可泥
田园而他及。舍之则非此诗之题，泥之则失此题之
趣。有因春日田园间景物，感动性情，意与景融，辞与
意会，一吟风顷，悠然自见，其为杂兴者，此真杂兴也。
不明此义而为此诗，他未暇悉论。往往叙实者多入
于赋，称美者多近于颂，甚者将“杂兴”二字体贴，而相
去益远矣。诸公长者惠顾是盟而屑之教，形容模写，
尽情极态，使人诵之如游辋川，如遇“桃源，如共柴桑
墟里，抚荣木，观流泉，种东皋之苗，摘中园之蔬，与义
熙人相尔女也；如入《豳风》国，耜者桑者，竞载阳之光
景，而聆仓庚之载好；其音也，如梦寐时雍之世。出而
作，入而息，优游于耕凿食饮，而壤歌之起吾后先也。”
其馀瓌辞藻思，粲然毕陈，应接有所不暇，姑次第其
篇什，附以管见，俟览者细订之。若曰《折衷》。则吾岂敢。